**НАЦИОНАЛНА ЗДРАВНООСИГУРИТЕЛНА КАСА**

**Условия и ред за изменение и допълнение на Условия и ред за сключване на индивидуални договори за заплащане на лекарствени продукти по чл. 262, ал. 6, т. 1 от Закона за лекарствените продукти в хуманната медицина, на медицински изделия и на диетични храни за специални медицински цели, заплащани напълно или частично от НЗОК**(ДВ, бр. 1 от 2024 г.)

Националната здравноосигурителна каса и Българският фармацевтичен съюз чрез своите представители, определени на основание чл. 45, ал. 17 от Закона за здравното осигуряване, съответно с Решение на Надзорния съвет № РД-НС-04-100 от 1.11.2023 г. и Решение на Управителния съвет на Българския фармацевтичен съюз от 19.04.2023 г., приемат следния акт: Условия и ред за изменение и допълнение на Условия и ред за сключване на индивидуални договори за заплащане на лекарствени продукти по чл. 262, ал. 6, т. 1 от Закона за лекарствените продукти в хуманната медицина, на медицински изделия и на диетични храни за специални медицински цели, заплащани напълно или частично от НЗОК, наричани за краткост „Условия и ред“:

**§ 1.** Приложение № 5 към Условия и ред, озаглавено „Декларация към чл. 6, т. 6“, се изменя така:

1. В т. 1 след думите „Не съм“ се поставя наклонена черта и се допълва „съм“.

2. След текста на т. 1 на нов ред се поставят скоби и в тях се създава следното изречение:

„(Вярното се подчертава, като в случаите на свързаност се посочват свързаните лица:

...................................................................................................................................................)“.

Текстът на т. 1 придобива следния вид:

„1. Не съм/съм свързано лице по смисъла на § 1 от Търговския закон с други търговци на дребно с лекарствени продукти, притежаващи разрешение за търговия на дребно с лекарствени продукти, издадено по реда на ЗЛПХМ, търговци на едро и лечебни заведения.

(Вярното се подчертава, като в случаите на свързаност се посочват свързаните лица:

...................................................................................................................................................)“.

**§ 2.** Всички останали клаузи на Условия и ред остават непроменени.

**§ 3.** Настоящото изменение и допълнение на Условията и реда влиза в сила от деня на обнародването в „Държавен вестник“.

За НЗОК: За БФС:

Владимир Афенлиев маг.-фарм. Светослав Крумов

Зоя Вълева маг.-фарм. Анжела Мизова

Милена Цонева маг.-фарм. Валентин Петков

Вирджиния Вълкова маг.-фарм. Маргарита Грозданова

Кирил Обрешков маг.-фарм. Димитрия Стайкова

Светла Димитрова маг.-фарм. Ростислав Курдов

Евгения Стойчева маг.-фарм. Вергиния Лазарова

Сашо Ганов маг.-фарм. Йордан Славчев

Антон Величков маг.-фарм. Стефан Минков